**POSCO** (кор. 포스코 *Pxosıkxo*) — Cənubi Koreyanın polad şirkəti. 2017-ci ildə istehsal etdiyi poladın həcminə görə dünyanın 5-ci ən iri şirkəti (42,19 mln ton).

Forbes Global 2000 jurnalında 2018-ci il üzrə ən iri şirkətlərin siyahısında 228-ci yeri tutub. Əldə etdiyi gəlirə görə 141-ci, təmiz gəlirə görə 297, aktivlərinə görə 410-cu, bazar kapitallasiyasına görə 515-ci yeri tutub *Fortune* jurnalı dünyanın 500 ən iri şirkəti arasında POSCO 184-ci yerdə qərarlaşıb.

Haqqında
--------

Cənubi Koreyanın XX əsrin ikinci yarısında reallaşan inkişaf proqramının mühüm nəticəsi hesab edilən "Posco" şirkəti dünyanın 30 nəhəng ağır sənaye şirkətindən biridir. 2011-ci ilin statistik məlumatlarına görə, dünyada ağır sənayenin qara metallurgiya sahəsi üzrə 1,49 milyard ton polad istehsal olunmuşdur ki, onun da əsas hissəsi Asiyanın payına düşür. 

Asiyada həmin işi əsasən "Posco" şirkəti həyata keçirmişdir. Statistik məlumatlardan aydın olur ki, 1968-ci ildə Tae Jon Park tərəfindən qurulan "Posco" polad şirkəti bu gün dünyanın ən böyük polad nəhəngləri arasındadır. Hazırda şirkətin 37 milyard dollarlıq sərmayəsi vardır. Dünyanın müxtəlif ölkələrində 36 istehsal müəssisəsi olan "Posco"da 18 min nəfərə yaxın işçi çalışır. Şirkətin 22 ölkədə ümumilikdə 42 polad xidmət mərkəzi fəaliyyət göstərir.

Səhmdarları
-----------

2017-ci ilin sonlarında şirkət tərəfindən 87 mln səhmlər buraxılıb ki, onlardan 8,24 % şirkətin mülkiyyətindədir, yyəni xəzinə səhmlərini təşkil edir. Səhmlərin 70%-i aşağıdakı səhmdarlara aiddir:

* Milli Təqaüd Xidməti — 11,08 % ;
* Nippon Polad və Sumitomo Metal Korporasiyası — 3,32 %;
* BlackRock Institutional Trust Şirkəti, N.A. — 2,85 %;
* Sinqapur höküməti Investisiya Korporasiyası (Xüsusi Məhdud) — 2,22 %;
* Kookmin Bankı Maliyyə qrupu. — 2,20 %;
* Şirkət rəhbərləyi — 0,02 %.

Koreya vonu ilə maliyyə göstəriciləri (trln)
--------------------------------------------

| İl | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Dövriyyə | 13,78 | 13,12 | 14,36 | 17,79 | 23,97 | 26,30 | 25,84 | 31,61 | 41,74 | 36,86 | 47,89 | 68,94 | 63,60 | 61,77 | 64,76 | 58,52 | 52,94 | 60,19 |
| Təmiz gəlir | 1,634 | 0,846 | 1,089 | 2,017 | 3,841 | 4,007 | 3,353 | 3,678 | 4,350 | 3,242 | 4,765 | 2,442 | 1,748 | 1,363 | 0,108 | -0,278 | 1,486 | 2,348 |
| Aktivlər | 19,62 | 18,98 | 18,68 | 20,84 | 24,28 | 27,53 | 31,21 | 36,35 | 47,21 | 51,07 | 69,42 | 78,41 | 79,27 | 84,84 | 85,84 | 80,75 | 80,14 | 79,79 |
| Şəxsi kapital | 9,936 | 10,75 | 11,27 | 13,02 | 16,21 | 19,88 | 22,45 | 25,17 | 28,42 | 32,06 | 38,54 | 40,73 | 42,43 | 45,78 | 45,26 | 45,01 | 45,77 | 47,33 |

Sponsorluğu
-----------

Bu şirkət iki Koreya futbol klubuna sponsorluq edir. Bu klubardan biri - əsası 1973-cü ildə qoyulmuş Pxoxan Stilers, digəri isə əsası 1994-cü ildə qoyulmuş Çonnam Dreqonzdur. Pxoxan Stilers futbol klubu Asiya Futbol Konfederasiyanın Çempionlar Liqasını 3 dəfə qazanmış yeganə oyunçudur.

POSCO-ya bağlı şirkətlər
------------------------

2017-ci ilin sonunda POSCO-ya bağlı 40 koreya şirkəti, 139 xarici və 111 müştərək şirkət var. Xarici bağlı şirkətləri aşağıdakı ölkələrə aiddirː ABŞ, Avstraliya, Boliviya, Braziliya, Böyük Britaniya, Venesuela, Vyetnam, Qvatemala, Almaniya, Hindistan, İndoneziya, İtaliya, Kamboca, Kanada, KXDR, Mavriki, Malayziya, Meksika, Monqolustan, Myanma, BƏƏ, Panama, Peru, Polşa, Rusiya, Sinqapur, Sloveniya, Tailand, Türkiyə, Özbəkistan, Ukrayna, Uruqvay, Filippin, Çili, Ekvador, CAR, Yaponiya.

İstinadlar
----------

1. ↑  Talıbov R. Asiya ölkələri Beynəlxalq Münasibətlər sistemində. Bakı: Elm və təhsil, 2015, s.211